Document ID: 31984R1557

*****
ΚΑΝΟΝΙΣΜΟΣ (ΕΟΚ) αριθ. 1557/84 ΤΟΥ ΣΥΜΒΟΥΛΙΟΥ
της 4ης Ιουνίου 1984
για την τροποποίηση του κανονισμού (ΕΟΚ) αριθ. 804/68 περί κοινής οργάνωσης αγοράς στον τομέα του γάλακτος και των γαλακτοκομικών προϊόντων και του κανονισμού (ΕΟΚ) αριθ. 857/84 περί γενικών κανόνων για την εφαρμογή της εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 στον τομέα του γάλακτος και των γαλακτοκομικών προϊόντων
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,
την πρόταση της Επιτροπής,
τη γνώμη του Ευρωπαϊκού Κοινοβουλίου (1),
Εκτιμώντας:
ότι το άρθρο 5γ παράγραφος 3 του κανονισμού (ΕΟΚ) αριθ. 804/68 (2), όπως εισήχθη από τον κανονισμό (ΕΟΚ) αριθ. 856/84 (3), καθόριζε για κάθε κράτος μέλος τη συνολική ποσότητα γάλακτος και ισοδυνάμου γάλακτος που παραδίδεται σε επιχειρήσεις οι οποίες επεξεργάζονται ή μεταποιούν το γάλα ή άλλα γαλακτοκομικά προϊόντα, για την περίοδο από 2 Απριλίου 1984 έως 31 Μαρτίου 1985 και για τις επόμενες 4 δωδεκάμηνες χρονικές περιόδους· ότι η ποσότητα αυτή δεν πρέπει να ξεπεραστεί ·
ότι στο παράρτημα του κανονισμού (ΕΟΚ) αριθ. 857/84 (4), καθορίζεται, για κάθε κράτος μέλος, το σύνολο των ποσοτήτων άμεσων πωλήσεων γάλακτος και ισοδυνάμου γάλακτος για τις ίδιες περιόδους· ότι η ποσότητα αυτή δεν πρέπει να ξεπεραστεί·
ότι αυτές οι συνολικές ποσότητες καθορίστηκαν βάσει στατιστικών στοιχείων σχετικά με τις παραδόσεις στους αγοραστές οι οποίοι, όσον αφορά το Ηνωμένο Βασίλειο, καλύπτουν άμεσες πωλήσεις κατά την έννοια του άρθρου 5γ παράγραφος 2 του κανονισμού (ΕΟΚ) αριθ. 804/68 και του άρθρου 6 του κανονισμού (ΕΟΚ) αριθ. 857/84· ότι πρέπει, κατά συνέπεια, να διορθωθούν, για το Ηνωμένο Βασίλειο, τα ποσά που αντιστοιχούν στις συνολικές ποσότητες των παραδόσεων, αφενός, και των άμεσων πωλήσεων, αφετέρου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 5γ του κανονισμού (ΕΟΚ) αριθ. 804/68 τροποποιείται ως εξής:
1. Στην παράγραφο 3 δεύτερο εδάφιο, όσον αφορά το Ηνωμένο Βασίλειο, το ποσό «15 538» αντικαθίσταται από το ποσό «15 327».
2. Στην παράγραφο 3 τρίτο εδάφιο, όσον αφορά το Ηνωμένο Βασίλειο, το ποσό «15 698» αντικαθίσταται από το ποσό «15 487».
Άρθρο 2
Στο παράρτημα του κανονισμού (ΕΟΚ) αριθ. 857/84, όσον αφορά το Ηνωμένο Βασίλειο, το ποσό «187» αντικαθίσταται από το ποσό « 398».
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Απριλίου 1984.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 4 Ιουνίου 1984.

Labels: 3
17
18